ดิฉันได้ผ่าไส้ติ่ง และออกจากโรงพยาบาล มาพักฝื้นที่บ้าน ในระยะแรกๆไม่ขับถ่ายเลย แต่เมื่อขับถ่ายคือเป็นอาการท้องเสียตลอด ติดต่อกันหลายวันค่ะ ไม่ทราบว่าเกิดจากสาเหตุใด
สวัสดีค่ะ หลังการผ่าตัดไส้ติ่งอาจมีอาการปวดบริเวณแผล หรือยังไม่ถ่ายได้ภายในประมาณ 1-3 วันแรก จากการที่ยังไม่มีอาหารในลำไส้หรือรับประทานอาหารได้น้อย แต่หลังจากนั้นเมื่อรับประทานอาหารอ่อนๆได้ ก็จะมีการขับถ่ายได้ตามปกติการมีท้องเสียติดต่อกันหลายวันนั้น อาจจะไม่ใช่อาการที่ปกติหลังผ่าตัดไส้ติ่ง และอาจเกิดจากลำไส้อักเสบจากการกินอาหารไม่สุกสะอาด หรือมีลำไส้แปรปรวนได้ แนะนำให้กลับไปพบแพทย์ที่ดูแลเพื่อตรวจเพิ่มเติมว่ามีการติดเชื้อในลำไส้ร่วมด้วยหรือไม่ ในระหว่างนี้ให้ดื่มน้ำตามเข้าไปมากๆ รับประทานอาหารที่สะอาดและปรุงสุกเท่านั้น